Diari Oficial de la Generalitat Valenciana


Sumari del DOGV 4458, del 12-03-2003 (2003/2959)

RESOLUCIÓ de 18 de febrer de 2003, del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de determinades finques, afectades per la línia aèria trifàsica de mitjana tensió, simple circuit, A-110, des de suport 1 a 31 i la línia aèria de mitjana tensió, doble circuit, 2a-110, des de suport 31 a 93, als termes municipals de Nules i Vila-real (Castelló). Projecte d'Iberdrola CS-289/00. Expedient d'expropiació JUEXPR/2002/16.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4458

Data del DOGV
:   12-03-2003

Secció del DOGV
:   V. ALTRES ANUNCIS - F) EXPROPIACIONS

Número del document
:   2003/2959


Organisme emissor
:   Conselleria d'Indústria, Comerç i Energia

Tipus de document
:   Resolució

RESOLUCIÓ de 18 de febrer de 2003, del Servei Territorial d'Indústria i Energia de Castelló, per la qual es convoca l'alçament d'actes prèvies a l'ocupació de determinades finques, afectades per la línia aèria trifàsica de mitjana tensió, simple circuit, A-110, des de suport 1 a 31 i la línia aèria de mitjana tensió, doble circuit, 2a-110, des de suport 31 a 93, als termes municipals de Nules i Vila-real (Castelló). Projecte d'Iberdrola CS-289/00. Expedient d'expropiació JUEXPR/2002/16. [2003/X2959]
  
El 14 d'octubre de 2002, este Servei Territorial d'Indústria i Energia dictà resolució per la qual s'autoritzà a Iberdrola Distribución Eléctrica, SAU i es declarà en concret la utilitat pública de la realització de la línia aèria trifàsica de mitjana tensió, simple circuit, A-110, des de suport 1 a 31 i la línia aèria de mitjana tensió, doble circuit, 2a-110, des de suport 31 a 93, als termes municipals de Nules i Vila-real (Castelló), projecte d'Iberdrola CS-289/00, després de la corresponent informació pública prèvia. L'esmentada declaració, d'acord amb el que s'ha disposat en l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i drets afectats i n'implica la urgent ocupació als efectes de l'article 52 de la Llei d'Expropiació Forçosa, de 16 de desembre de 1954.
  
En virtut d'això, tot complint el que s'ha disposat en el mencionat article 52 de la Llei d'Expropiació Forçosa, es convoca els titulars dels béns i drets afectes a l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, portar a cap l'alçament d'actes prèvies a l'ocupació i, si fóra procedent, les d'ocupació definitiva.
  
L'alçament d'actes tindrà lloc el dia 12 de maig de 2003 a l'Ajuntament de Nules, situat a la plaça Major, 1 i a l'Ajuntament d'Alquerías del Niño Perdido, situat a la plaça Major, 1; i els dies 5, 7 i 9 de maig de 2003 a l'Ajuntament de Vila-real, situat a la plaça Major, s/n.
  
Totes les persones interessades, i també les que siguen titulars de qualsevol tipus de drets o interessos sobre els béns afectats, hauran d'acudir personalment o representades per una persona degudament autoritzada i aportar els documents acreditatius de la seua titularitat i l'últim rebut de la contribució, i es podran fer acompanyar, a càrrec seu, dels seus perits i un notari, si ho consideren oportú.
  
L'orde de l'alçament de les actes s'inclou al tauler d'edictes de l'ajuntament afectat i es comunicarà a cada interessat mitjançant la corresponent cèdula de citació; s'informa que la present publicació es realitza, igualment, als efectes que determina l'article 59.4 de la Llei de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o de domicili ignorat, o en aquells en què, tot i haver-se intentat la notificació, no s'hi haguera pogut efectuar.
  
En l'expedient d'expropiació, Iberdrola Distribución Eléctrica, SAU assumirà la condició de beneficiària.
  
Castelló de la Plana, 18 de febrer de 2003.- El director territorial: Juan Elías Ramos Barceló.